Ann Preston

Ann Preston (West Grove, Pennsylvania,1813ko abenduaren 1a - Filadelfia, 1872ko apirilaren 18a) estatubatuar medikua, ekintzailea eta hezitzailea  izan zen. Pennsylvaniako Woman's Medical College-ko buru gisa, Amerikako Estatu Batuetako mediku-eskola bateko lehen emakume dekanoa izan zen.

 Lehen urteak 
Preston 1813an jaio zen West Groven, Pennsylvanian, Filadelfia inguruan, Amos Preston (nekazari kuakero nabarmena) eta bere emazte Margaret Smith Prestonen (zortzi seme-alaben gurasoak) alaba. Bertako eskola kuakero batean hezi zen, eta aurrerago Chesterreko (Pennsylvania) beste eskola batera joan zen denbora laburrean. Chesterreko konderriko kuakero-komunitatea abolizionista eta neurritasunaren aldekoa zen sutsuki, eta Prestondarren etxaldea, Prestonville, esklabo iheslarientzako harrera-leku gisa ezagutzen zen.

Alaba nagusia zenez, Annek bere gain hartu zuen amaren ohiko gaixotasunetan familiaz arduratzeko ardura, eta bere heziketa formala eten zuen. Herriko lizeoan hitzaldietara joaten hasi zen, elkarte literario batean afiliatu zen, Clarksonen Esklabotzaren Aurkako Elkarteko kide bihurtu zen, eta oso aktiboa izan zen neurritasunaren eta emakumeen eskubideen aldeko mugimenduan.

Behin neba-arreba txikiak nahikoa heldu zirenean, Preston eskolako irakasle hasi zen lanean. 1849an haurrentzako poema liburu bat argitaratu zuen, "Cousin Ann's Stories" (Anneren Lehengusinaren ipuinak). 1840ko hamarkadan, emakumeak beren gorputzei, fisiologiari eta higiene-gaiei buruz hezteko interesa agertu zuen. Nathaniel Moseley doktorearen ikasle gisa ikasi zuen medikuntzan, 1847 eta 1849 artean. Emakumeak onartzearen aurkako politikengatik inongo mediku eskolatan sartzeko gai ez zenez, Prestonek (garai hartan 38 urte zituen) sortu berria zen Pennsylvaniako Emakumeen Unibertsitate Medikoan izena eman ahal izan zuen (gerora 1867an Pennsylvaniako Emakumearen Unibertsitate Medikoa deitua) 1850eko bere inaugurazio klasean. Unibertsitatean ikasten ari zela, Prestonek 1851n idatzi zion Hannah Darlington bere lagun eta aktibista kuakeroari:The joy of exploring a new field of knowledge, the rest from accustomed pursuits and cares, the stimulus of competition, the novelty of a new kind of life, are all mine, and all for the time possess a charm. And then, I am restful in spirit and well satisfied that I came.

Jakintza-arlo berri bat arakatzearen poza, gainerako ohiko jarduerak eta zainketak, lehiaren estimulua, bizitza-mota berri baten berritasuna, denak nireak dira, eta guztiek dute xarma oraingoz. Eta orduan, nire izpiritua lasai eta oso pozik dago gertatutakoaz. Eta orduan, nire izpiritua lasai eta oso pozik dago gertatutakoaz.1852an graduatu zen, eta gradu medikoa jaso zuten zortzi emakumeetako bat izan zen. Preston doktorea hurrengo urtean itzuli zen unibertsitatera graduondoko ikasketetarako, eta 1853an fisiologia eta higieneko irakasle izendatu zuten erakunde berean. 1862an, Filadelfiako Emakumearen Ospitalearen fundazioan sartu zen, unibertsitateko ikasleei prestakuntza klinikoa emateko. Sezesio Gerran, 1861 eta 1862 artean unibertsitatea itxita egon zen finantziazio gabeziaren ondorioz. Une honetan, Preston sukar erreumatikoa, estresa eta nekeak jota gaixotu zen. Pennsylvaniako Ospitale Psikiatrikoan ingresatu behar izan zuten hiru hilabetez, Thomas S. Kirkbride mediku kuakeroaren zaintzapean sendatzeko. Mediku horrek buruko gaixoentzako "tratamendu humanitarioa" defendatu zuen. 

1862ko urrian Emakumeen Unibertsitate Medikoak ateak ireki zituenean, Filadelfiako Emakumearen Ospitaleari alokatutako gela batzuetan ireki zituen. 1864an, liskar bat izan zen fakultatean, Dean Edwin Fussell saiatu zenean Mary Corinna Putnam Jacobi ikasleari gradu medikoa ematea eragozten, beharrezko kualifikaziorik ez zuela argudiatuz. Beste fakultate batzuek, Preston doktorea barne, Jacobi onartzen zuten eta ez zeuden ados Fussellen erabakiarekin. Gertakari horren ondorioz, Fussellek (fakultateko kide zaharrenetako bat eta Bartholomew Fussell unibertsitatearen sortzailearen iloba) dimisioa eman zuen, eta Preston dekano bihurtu zen 1866 eta 1872 artean. 

 Karrera Pennsylvaniako Emakumearen Unibertsitate Medikoan 
ezkerrera|thumb|Ann Preston
Ann Preston eskola mediko bateko dekanoa izan zen lehen emakumea izan zen, eta, horri esker, emakumeek medikuntza ikasteko zuten eskubidearen defendatzaile aitzindaria izan zen. Era berean, Steve Peitzman historialariak "Erakunde eraikitzailea" deitu zion Prestoni, Emakumearen Medikuntza Eskola gidatuz Gerra Zibilaren ondorengo berreraikuntza eta hazkundean. "Borrokalari kuakero gisa, bere armak moralak dira: pertsuasioa, adibide aktiboa, eta... hitz idatzi indartsua". Ospitalea sortzeaz gain, dekanoa izan aurretik erizaintzako eskola bat ireki zuen, eta lanean jarraitu zuen Emakumeentzako Unibertsitate Medikoko ikasleen hezkuntza-aukerak hobetzeko, esperientzia kliniko gehiago eta hobeak barne. 1867an, Filadelfiako Konderriko Mediku Elkartea emakumeek medikuntza praktikatzearen aurka agertu zen. Ann Prestonen erantzuna ez zen zain geratu. "... protesta egin behar dugu... gure bidean oztopoak jartzen dituztenen bidegabekeriaren aurka, ez ezjakinak edo gaitasunik gabeak garelako edo kode medikoarekin edo etika kristauarekin aintzat hartzen ez gaituztelako, baizik eta emakumeak garelako." Prestonen defentsak desarmatu egin zituen kontrako kritika asko.

1868an, Prestonek Filadelfiako Blockley Ospitalearekin negoziatu zuen Emakumeentzako Unibertsitate Medikoko ikasleek espezialitate kliniko orokorrak bertan artatu zitzaten. 1869an Pennsylvaniako Ospitalearekin antzeko akordio batera iritsi zen. 1869ko azaroan, medikuntzako hogeita hamar emakume ikasle inguruko talde bat hitzez eta fisikoki jazarri zuten gizonezko ikasleek. Anna Broomallek, 1871n medikuntzan lizentziatu eta fakultatean irakasle izango zenak, zera gogoratzen zuen: "gizonezko ikasleak, aztoratuta, eserlekuen gainean zutik zeuden kaputxatuta, errieta egiten ziguten eta paperezko bolak botatzen zizkiguten, gu kaleratzen alferrik saiatuz". Gertakariak eztabaida publiko oso asaldatuak eragin zituen tokiko eta nazioko prentsan, praktika klinikoetan emakumezko ikasle medikoen presentziaren egokitasunari buruz, baina emaitza kliniketan hezkidetza ezinbestean onartzea izan zen.

Hezitzaile eta medikuntzako emakumezko ikasleen defendatzaile izateaz gain, Preston doktorea medikuntzan ere aritu zen, Emakumeentzako Ospitalean arreta emanez eta bere kontsulta pribatua mantenduz. Ezkongabe egon zen, bizitza sozial eta profesional aktiboaz gozatzen, bere etxea barne, "non lagun maiteak nirekin harreman harmoniatsuan bizi diren, eta asko laguntzen dute nire etxean zirkulu ordenatu bat osatzeko". Gizarte erreformaren alde idazten eta lan egiten jarraitu zuen, 1871n erreumatismo artikular akutuaren eraso batek oso ahulduta utzi zuen arte. Hurrengo urtean berriz erori zen eta 1872ko apirilaren 18an hil zen.

 Lanak 

 Preston Familiaren Biblia (familiaren erregistroa barne), 1838.
 Poema, "The Child's Playhouse", 1842.
 Poema, "To a Departed Sister", 1843.
 Cousin Ann's Stories for Children (Philadelphia, J.M. McKim; 36 orrialde), 1849.
 System of Human Anatomy, general and special, by Wilson Erasmus, M.D. (Philadelphia), 1850. Izendatua, sinatua eta idatzia.
 Address on the Occasion of the Centennial Celebration of the Founding of the Pennsylvania Hospital, by George B. Wood, M.D., 1851. Izendatua, sinatua eta idatzia.
 Addresses and lectures (including an introducción ctory lecture, 2 valedictory addresses, and "Women as Physicians", 1855, 1858, 1867, 1870.
 Letter to the Board of Managers of the Pennsylvania Hospital, 1856.
 Letters to Sarah Coates, 1831ko martxoaren 21a, datarik gabe.
 Poema, "It's Good to Live. A Thanksgiving Hymn", datarik gabe.
 Poema, "Remember me when far away..." datarik gabe.
 Letters to Sarah Coates, 1831, 1846, datarik gabe.
 Letters to unknown captients, 1831, 1854.
 Letters to Hannah M. Darlington, 1833-1851, datarik gabe.
 Letters to Lavinia M. Passmore, 1843, 1860, 1868.
 Letters from William Darlington, 1860.
 "Address in Memory of Ann Preston, M.D.," by Elizabeth E. Judson, D.B., 1873ko martxoaren 11.
 Letter to Dr. Alsop, datarik gabe.
 Information regarding the collected copies and locations of originals, 1968-1969.

 Aipuak 
In Ann Preston's 1858 valedictory address, she speculated that:

"No lordly Turk, smoking on his ottoman, could better depict the depravation which public manners would suffer, if Turkish women, should openly walk, side by side with fathers, husbands, and brothers, to the solemn Mosque, than some among us have portrayed the perversion our society must undergo if woman shares with man the office of Physician."

(1858ko agur-hitzaldian, Ann Prestonek zera adierazi zuen:

"Ezein turkiar batek ere, bere otomanoan erretzen, ez luke hobeto azalduko ohitura publikoek pairatuko luketen gaiztakeria, baldin eta emakume turkiarrak argi eta garbi ibili ahal izango balira guraso, senar eta anai-arreben ondoan meskitarako bidean; gutako batzuek gure gizarteak jasan beharko lukeen perbertsioa deskribatuz egin duten bezala, emakumeak gizonarekin mediku-lanbidea partekatzen badu ".)Ann Preston (1813-1872):

"Wherever it is proper to introduce women as patients, there also it is in accordance with the instinct of truest womanhood for women to appear as physicians and students."

(Emakumeak paziente gisa sartzea egokia den guztietan, emakumeak mediku eta ikasle gisa agertzea ere bat dator feminitate egiazkoenaren senarekin).

 Erreferentziak 

 Kanpo estekak 

 Emakumeak Medikuntzan Bilduma Drexel Unibertsitateko Medikuntza Fakultatekoa
 Doctor or Doctress? The First Female Medical College: " Will You Accept or Reject Them?"
 Pioneers in the Face of Adversity: " The Mob of '69" Doctor or Doctress?
 Chester County Historical Society
 Philadelphia General Hospital (Old Blockley): Philadelphians "ain't goin' to no Bellevue"
 History of the Pennsylvania Hospital

Kategoria:Ameriketako Estatu Batuetako abolizionistak
Kategoria:Emakume medikuak
Kategoria:Emakume irakasleak
Kategoria:Emakume ekintzaileak
Kategoria:Hezitzaileak
Kategoria:Emakume zientzialariak